section_heading: Led Zeppelin
paragraph_text: Nakon raspada The Yardbirds, gitarista Jimmy Page je formirao novi sastav i pozvao Planta da bude pjevač, koji je predložio Bonhama za bubnjara. Pageovi odabiri za bubnjara su bili BJ Wilson iz Procol Haruma, Aynsley Dunbar, Clem Cattini,a spominjalo se da je na listi bio i Ginger Baker. Kada su 1968. godine u klubu u Hampsteadu Page i Peter Grant vidjeli Bonhama kada je svirao za Tim Rosea, uvjerili su se da je savršen za novi projekt prvo poznat kao New Yardbirds, a kasnije kao Led Zeppelin. Tijekom Zeppelinove prve turneje 1968. godine u Americi, upoznao je bubnjara grupe Vannila Fudge Carminea Appicea, koji ga je "upoznao" s bubnjem Ludwig koji je Bonham od tada svirao do smrti. Na kasnijim albumima Zeppelina svirao je funky, reggae i shuffle ritmove na pjesmama poput D'yer Maker, Fool in the Rain ili Royal Orleans. Njegov solo Moby Dick je znao trajati i po 30 minuta na kojem je svirao i dlanovima.